Държавен вестник, бр. 9, 2009 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  9
(2) Вертикалните трапове и отделно монти-
раните стъпенки се проектират и изграждат
така, че са ясно видими отгоре и се оборудват с
ръкохватки над отворите на изходите.
Чл. 249. Преносимите трапове имат широ-
чина най-малко 0,40 m и поне 0,50 m в основа-
та си, осигуряват се против падане и подхлъз-
ване и стъпалата надеждно се прикрепват към
стойките.
Раздел VII
Вътрешни помещения
Чл. 250. (1) Размерите, разположението и
оформлението на вътрешните работни помеще-
ния съответстват на извършваната работа и
отговарят на изискванията за опазване здраве-
то и безопасността на членовете на екипажа.
(2) Помещения по ал. 1 се оборудват с доста-
тъчно незаслепяващо осветление и вентилаци-
онни устройства.
(3) При необходимост помещения по ал. 1 се
оборудват с отоплителни уреди за поддържане
на подходяща за живота и здравето на лицата
температура.
Чл. 251. (1) Подовете на вътрешните работ-
ни помещения се проектират и изработват от
материали, здрави, издръжливи на износване и
недопускащи препъване или подхлъзване.
(2) Откритите отвори в палубите или подо-
вете се обезопасяват срещу падане, а прозорци-
те и капаците на светлиците се изготвят и раз-
полагат така, че с тях да се борави лесно и да се
почистват безопасно.
Раздел VIII
Защита против шум и вибрации
Чл. 252. (1) Работните помещения се разпо-
лагат, оборудват и конструират така, че члено-
вете на екипажа да не са изложени на вредни
вибрации.
(2) Работните помещения по ал. 1 се конст-
руират и обезшумяват така, че здравето и безо-
пасността на членовете на екипажа да не бъдат
увреждани от шума.
Чл. 253. (1) Членовете на екипажа, които е
възможно да бъдат ежедневно изложени на шум,
чието ниво надвишава 85 dB(A), се осигуряват
с индивидуални средства за защита от шум.
(2) Работни помещения, където нивото на
шум превишава 90 dB(A), се обозначават със
символ с надпис “Носете средство за защита от
шум” и носенето на средствата за защита от
шум в тях е задължително.
(3) Символът по ал. 2 е с диаметър не по-
малък от 10 сm в съответствие с фиг. 7 от при-
ложение № 3.
Раздел IХ
Капаци на люковете
Чл. 254. (1) Капаците на люковете се проекти-
рат и разполагат така, че да бъде осигурен лесен
достъп до тях и да е лесно обслужването им.
(2) Съставните части на капаците, тежа-
щи над 40 kg, се проектират да се плъзгат или
се оборудват с механични устройства за от-
варяне.
(3) Капаците на люковете, движени от по-
демници, се оборудват с адекватни и леснодос-
тъпни устройства за закрепване.
(4) Горните прагове на капаците на люкове-
те, които не са взаимнозаменяеми, се маркират
ясно, за да се означат люковете, към които
принадлежат, с оглед правилното им разпола-
гане върху тези люкове.
Чл. 255. (1) Капаците на люковете се обезо-
пасяват срещу преместване от вятъра или от
товарни устройства.
(2) Плъзгащите се капаци се снабдяват със
стопори, непозволяващи случайно хоризонтал-
но изместване на повече от 0,40 m, и могат да се
фиксират в крайното си положение.
(3) За застопоряване на подредени един вър-
ху друг капаци на люкове се осигуряват необхо-
димите за това устройства.
Чл. 256. Подаването на енергия за механич-
но задвижваните капаци на люкове може да се
прекъсва автоматично, когато контролният
ключ се освободи.
Чл. 257. (1) Капаците на люковете се проек-
тират да издържат натоварванията, за които са
предназначени.
(2) Капаците на люковете, по които се ходи,
се проектират да могат да издържат концент-
рирани натоварвания не по-малки от 75 kg.
(3) Капаците на люковете, които не са про-
ектирани да се ходи по тях, се обозначават като
такива.
(4) Върху капаците на люковете, проектира-
ни върху тях да се поставя товар на палубата, се
отбелязва допустимият товар в t/m2.
(5) Когато се изискват подпори за постигане
на максимално допустимия товар по ал. 4, това
се отбелязва на подходящо място и необходи-
мите скици се съхраняват на борда.
Раздел Х
Лебедки
Чл. 258. (1) Лебедките се проектират така,
че да позволяват работата да се извършва без-
опасно.
(2) Лебедките се оборудват с устройства,
предотвратяващи самоволното пускане на то-
вара.
(3) Лебедките, които не се застопоряват ав-
томатично, се оборудват със спирачка, която е
способна да устои на силата на тягата им.
Чл. 259. (1) Ръчните лебедки се оборудват с
устройства против обратен удар при въртене на
ръкохватката.
(2) Лебедките с ръчен и механичен при-
вод се проектират така, че механичният при-
вод да не привежда в действие ръчното уп-
равление.